open-index/open-wikipedia-markdown huggingface dataset:
סם סטיין

**סם סטיין** (בהולנדית**: Sem Steijn;** נולד ב-12 בנובמבר 2001), הוא כדורגלן הולנדי המשחק כקשר התקפי בקבוצת פיינורד מליגת העל ההולנדית.

## קריירה
### קריירה מוקדמת
סטיין גדל במחלקת הנוער של SV KMD ודן האג. ב-27 ביולי 2018, חתם סטיין על החוזה המקצועני הראשון שלו בדן האג, ולאחר מכן הושאל לפנלו מליגת העל ההולנדית. הוא ערך את הופעת הבכורה שלו בפנלו ב-25 בספטמבר 2018 כששותף 10 דקות בניצחון 3–0 על וסטלנדיה במסגרת הגביע ההולנדי. ב-6 בדצמבר 2018 ערך סטיין את הופעת הבכורה שלו בליגה בהפסד 1–4 לפיינורד. בכך, הוא הפך לשחקן הצעיר ביותר שהופיע במדי פנלו בליגת העל ההולנדית. סטיין כמעט ולא שותף במדי הקבוצה ואת הופעתו הבאה ערך רק בשלהי העונה ב-23 באפריל 2019 כשעלה כמחליף וכבש את שער הבכורה שלו שהיה גם שער השוויון בתיקו 2–2 של פנלו עם הירנפיין.

ביוני 2019 עבר סטיין בהשאלה לאל-ואחדה מאיחוד האמירויות, בעקבות אביו שאימן שם. אולם באוקטובר פוטר אביו והוא חזר לדן האג בה יכל לשחק החל מינואר 2020. בשנה וחצי הראשונות שיחק סטיין בקבוצה הצעירה של דן האג ואת הבכורה בקבוצה הבוגרת ערך ב-8 באוגוסט 2021 נגד קבוצת המילואים של אייאקס במסגרת ליגת המשנה ההולנדית. כשחמישה ימים לאחר מכן כבש סטיין את שער הבכורה שלו בדן האג בניצחון 3–1 על פולנדם. ואת העונה סיים עם 15 שערים ב-35 הופעות במדי דן האג.

### טוונטה
בעקבות העונה המוצלחת שלו בדן האג ב-8 במרץ 2022, עוד לפני שהסתיימה עונת 2021/2022 בליגת המשנה, חתם סטיין על חוזה ל-3 שנים בטוונטה מליגת העל ההולנדית אליה הצטרף רשמית ב-1 ביולי 2022. את הופעת הבכורה הרשמית שלו במדי טוונטה ערך סטיין ב-4 באוגוסט 2022 בניצחון 3–1 על צ'וקאריצ'קי הסרבית במסגרת שלב המוקדמות השלישי בקונפרנס ליג. שלושה ימים לאחר מכן ערך את הופעת הבכורה שלו במדי טוונטה בליגה וגם כבש את שער הבכורה שלו במועדון, כשכבש את שער הניצחון בתוספת הזמן בניצחון 1–0 על ניימיכן. את עונת הבכורה שלו עונת 2022/2023 סיים סטיין עם 6 שערים ב-37 הופעות בכל המסגרות. עונה לאחר מכן עונת 2023/2024 הייתה עונת הפריצה שלו, בליגה כבש סטיין 17 שערים ב-34 הופעות וסיים כמלך שערי הקבוצה. ובסך הכל סיים את העונה עם 19 שערים ב-39 הופעות בכל המסגרות. בעונת 2024/2025 המשיך סטיין את ההתקדמות שלו כשסיים כמלך השערים בליגה עם 24 שערים ונבחר לשחקן העונה. ובסך הכל סיים את העונה עם 31 שערים ב-48 הופעות בכל המסגרות.

### פיינורד
ב-30 ביוני 2025 חתם בפיינורד. 

## חיים אישיים
סטיין הוא בנו של מוריס סטיין, כדורגלן עבר הולנדי המאמן נכון לעונת 2024/2025 את ספרטה רוטרדם ואימן בעבר מספר קבוצות כולל אייאקס אמסטרדם.

## סטטיסטיקות קריירה

### מועדונים
**מעודכן ל-25 במאי 2025**

## תארים
**אישיים**
* שחקן העונה בליגת העל ההולנדית: 2024/2025
* מלך השערים בליגת העל ההולדנית: 2024/2025
* שחקן החודש בליגת העל ההולנדית: ספטמבר 2024

## קישורים חיצוניים

## הערות שוליים

קטגוריה:האג: כדורגלנים
קטגוריה:כדורגלני פנלו
קטגוריה:כדורגלני אל-וחדה
קטגוריה:כדורגלני דן האג
קטגוריה:כדורגלני טוונטה
קטגוריה:הולנדים שנולדו ב-2001
קטגוריה:כדורגלני פיינורד
חיים יואל דוהן

הרב ד"ר **חיים יואל דוהן** (דוהאן) (י"ח בשבט ה'תרמ"א, 19 בינואר 1881 – ג' בכסלו ה'תשל"ג, 9 בנובמבר 1972) היה רב קהילת בראשוב ברומניה ובמשך עשרות שנים רב קהילת הלש (האלאש/האללאש) בהונגריה. היה חבר באגודות רבניות ופעל לשיקום יהדות הונגריה אחרי מלחמת העולם הראשונה ושוב לאחר מלחמת העולם השנייה. ניצול השואה. באחרית ימיו רב בירושלים וממייסדי התאחדות החרדים יוצאי הונגריה בישראל. מחבר הספר "יד חיים" על הסנהדרין, ומעורכי אוצר הפוסקים.

## ביוגרפיה
נולד בגרוסוורדיין שבטרנסילבניה לאביו הרב מאיר צבי, צאצא למשפחת רבנים ותלמידו של הכתב סופר, ולאמו מרים לאה. בילדותו הוכר ככשרוני במיוחד, ולמד שתים עשרה שנה בישיבתו של הרב משה צבי פוקס.

בתרע"ב (1912) התמנה לרב קהילת היראים בבראשוב, שם כיהן כשנתיים וביסס את מוסדות הקהילה: הקמת בית כנסת חדש, מקווה, ועוד.

בתרע"ד (1914) הוזמן לכהן בהלש, ומילא את תפקידו במשך שלושים וחמש שנה. בתקופה זו סירב להצעות רבנות מקהילות חשובות, ביניהן הקהילה החרדית בברלין.

בתרפ"ו (1926) היה בין המייסדים של חברת "מחזיקי הדת" בהונגריה, לאחר שפעילותה הופסקה במלחמת העולם הראשונה. כעבור חודשים ספורים התמנה ליו"ר ועדת ההסברה של ארגון זה. נחשב לנואם בחסד, ומדי פעם מסר דרשות גם ברדיו הממשלתי.

בשלהי מלחמת העולם השנייה (תש"ה, 1945) גורש למחנה שטרסהוף שבאוסטריה ומשם הועבר למחנות נוספים, אולם ניצל. לאחר המלחמה חזר להלש וסייע בריכוז הניצולים וחידוש מוסדות הקהילה.

כעבור שנים ספורות עלה לארץ ישראל והתגורר בירושלים. בשנים תש"י-תשי"ב (1950 - 1952) היה בין מקימי התאחדות החרדים יוצאי הונגריה. שימש כמגיד שיעור בבית הכנסת "הריס" בשכונת נווה בצלאל שליד רחביה. עמד בקשרים עם הרב הרצוג, והשתתף בעריכת "אוצר הפוסקים" שבנשיאותו.

החל להדפיס את ספרו "יד חיים", אך נפטר באמצע הכנתו לדפוס.

נפטר בגיל תשעים ושתיים, ונקבר בהר המנוחות בירושלים.

## ספרו "יד חיים"
הספר עוסק בסדרי הדין בסנהדרין: אופן הדיון, מחלוקות ודרכי ההכרעה בהן, ועוד. הספר יצא לאור לאחר פטירת המחבר, בשנת המאה ללידתו (תשמ"א). עריכת הספר הושלמה על ידי פרופ' שלמה זלמן הבלין.

ספרים נוספים שלו עודם בכתב יד.

## לקריאה נוספת
* הקדמה לספרו **יד חיים**.
* **חכמי הונגריה והספרות התורנית בה**, עמ' 507.

## הערות שוליים

קטגוריה:רבנים הונגרים
קטגוריה:נפטרים ב-1972
מדינה בסחרחורת

"**מדינה בסחרחורת**" הוא סינגל שהוקלט על ידי הזמר הישראלי בניה ברבי. את השיר הוציאה ב-1 בדצמבר 2024 לאור חברת התקליטים די-מיוזיק, כסינגל מתוך האלבום "לשם יחוד".

## רקע וכתיבה
השיר נכתב על ידי ברבי ואבי אוחיון, שגם הלחינו אותו לצד מתן דרור, האחראי על ההפקה המוזיקלית. השיר מציג תמונה מורכבת של החיים במדינת ישראל, המשלבים בתוכם קשיים, תסכולים ואופטימיות. הוא נוגע בבעיות מוכרות במדינה, דוגמת יוקר המחיה, פקקי תנועה והמתיחות הביטחונית. ביטויים כמו "ביומיים הלכה המשכורת" ו"הצדק סגור בבית סוהר" מותחים ביקורת נוקבת על מצבה הסוציו-אקונומי במדינה.

בחלק השני, ניכרת תחושת תקווה שמלווה בכמיהה לשינוי. דימויים כמו "פותחים שולחן פה למשיח" ו"אני מחכה לו פה" מבטאים אופטימיות כמעט נאיבית, המהולה בכאב ובציפייה לעתיד טוב יותר. המסר של השיר משלב בין ביקורת כנה ואהבה למקום שבו חי היוצר, כשהוא מדגיש שגם ברגעים קשים, קיימת תקווה לעתיד משופר שבו הדברים ייפתרו.

## הצלחה מסחרית
"מדינה בסחרחורת" הושמע רבות בתחנות הרדיו השונות בישראל. הוא הגיע בשיאו למקום הראשון במצעד של מדיה פורסט, המאגד את נתוני האיירפליי השבועיים במדינה.

## מיקומי שיא

## קישורים חיצוניים

## הערות שוליים

קטגוריה:שירי בניה ברבי
קטגוריה:שירים בעברית
קטגוריה:שירים שנכתבו על ידי בניה ברבי
קטגוריה:שירים שנכתבו על ידי אבי אוחיון
קטגוריה:שירים שהולחנו על ידי אבי אוחיון
קטגוריה:שירים שהולחנו על ידי מתן דרור
קטגוריה:שירים שהופקו על ידי מתן דרור
קטגוריה:שירים על כלכלה
קטגוריה:שירים על ישראל
קטגוריה:סינגלים שהגיעו למקום הראשון במצעד העברי של מדיה פורסט
קטגוריה:סינגלים בהוצאת די-מיוזיק
טריידינג ויו

**טריידינג ויו** (באנגלית **TradingView**) היא רשת מדיה חברתית, פלטפורמת ניתוח לשוק ההון ואפליקציית מסחר לנייד עבור סוחרים ומשקיעים. החברה נוסדה בשנת 2011 ויש לה משרדים בניו יורק ובלונדון. נכון לשנת 2020, החברה מדורגת בין 130 האתרים המובילים בעולם על פי אלכסה.

## היסטוריה
טריידינג ויו נוסדה ב-2011 על ידי קונסטנטין איבנוב (מנהל טכנולוגיות ראשי), דניס גלובה (מנכ"ל) וסטן בוקוב (מנהל תפעול ראשי). המטה של טריידינג ויו נמצא בניו יורק והמשרדים הראשיים לשוק האירופאי נמצאים בלונדון. הפלטפורמה עוזרת למשתמשים ברחבי העולם להבין טוב יותר את השווקים הפיננסיים על ידי דיון ברעיונות השקעה בפורום. בקיץ 2013, הפרויקט נבחר לאקסלרטור בחברת Techstars , שם חתם על חוזים עם מיקרוסופט ו-CME . בהמשך קיבלה החברה מימון של 3.6 מיליון דולר מ-iTech Capital ומשקיעים אחרים.

במאי 2018, החברה סגרה סבב נוסף של גיוס השקעות של 37 מיליון דולר בהובלת Insight Venture Partners, DRW Venture Capital  ו-Jump Capital, תוך רכישת TradeIT. באוקטובר 2021, כחלק מסבב הגיוס הבא, הוערך השווי של TradingView ב-3 מיליארד דולר וגויסו 298 מיליון דולר נוספים ממשקיעים, כולל Tiger Global Management .

## הפלטפורמה
הפלטפורמה כוללת כלים לניתוח טכני, ולמעקב אחר מניות, מטבעות קריפטוגרפיים, מט"ח, סחורות ושווקים נוספים. היא מיועדת לסוחרים, משקיעים וחובבי שוקי ההון, ומציעה גרפים מתקדמים, כלי ניתוח ותצוגות נתונים. לאתר גם פורום שבו משקיעים מנתחים ומציגים את האסטרטגיות שלהם בשוק ההון.

לפלטפורמה גם גרסאות בתשלום, בהם יש נתוני שוק בזמן אמת (בגרסה החינמית ישנה השהייה של 15 דקות) ומתאפשר למשתמשים לפתח כלי אוטומציה וסקריפטים מותאמים אישית.

ברוקרים רבים מאפשרים ללקוחותיהם לסחור דרך הפלטפורמה של טריידינג ויו, כולל אינטראקטיב ברוקרס.

הפלטפורמה תומכת בעברית.

החברה מרוויחה מהמנויים בתשלום, מפרסומות, מעמלות שמשלמים לה ברוקרים שאפשר להתחבר אליהם מהפלטפורמה ומשירותים שהיא מספקת לחברות ולגופים פיננסיים.

## קישורים חיצוניים
* 

## הערות שוליים

קטגוריה:פלטפורמת מסחר אלקטרונית
קטגוריה:חברות אמריקאיות
מייגן מורוני

**מייגן מורוני** (באנגלית: **Megan Moroney**; נולדה ב-9 באוקטובר 1997) היא זמרת-יוצרת אמריקאית בתחום מוזיקת הקאנטרי.

## ביוגרפיה
מורוני נולדה בסוואנה, ג'ורג'יה, וגדלה בדאגלסוויל שבמדינה זו, במשפחה מוזיקלית. יש לה אח, קונור, המשמש כיום כעורך דין. כבר בילדותה החלה להאזין למוזיקת קאנטרי ולמדה לנגן בפסנתר. היא למדה בבית הספר התיכון רוברט ס. אלכסנדר, שם השתתפה בפעילויות כמו עידוד ותיאטרון מוזיקלי. לאחר מכן, פנתה ללימודי חשבונאות באוניברסיטת ג'ורג'יה באת'נס והייתה חברה באחוות "קאפה דלתא".

במהלך לימודיה באוניברסיטה, פתחה מורוני הופעה עבור ג'ון לנגסטון ושימשה כמתמחה אצל קריסטיאן בוש, חבר הצמד "שוגרלנד". לאחר שסיימה את לימודיה, עברה לנאשוויל בשנת 2020 כדי להתחיל קריירה מוזיקלית. הקשר עם בוש הוביל אותה להכיר פזמונאים נוספים, וב-2021 היא הוציאה את הסינגל הראשון שלה, "Wonder", ואחריו את המיני-אלבום הראשון שלה, *Pistol Made of Roses*.

בשנת 2022, שחררה את הסינגל "Tennessee Orange", שהופק על ידי בוש. השיר זכה לפופולריות רבה בפלטפורמות סטרימינג והכניס את מורוני לראשונה למצעד הבילבורד הוט 100. בעקבות הצלחת השיר, חתמה מורוני בחברת התקליטים "אריסטה נאשוויל", אך לאחר סגירת החברה, הועברה לחברת "קולומביה רקורדס נאשוויל".

ב-5 במאי 2023 יצא אלבום הבכורה שלה, *[[Lucky (אלבום)|Lucky]]*, אשר כלל את הסינגלים "Tennessee Orange" ו-"I'm Not Pretty". האלבום הגיע ל-40 המקומות הראשונים במצעד הבילבורד 200 וזכה לשבחים ממגזין "רולינג סטון". גרסה מורחבת של האלבום יצאה ב-22 בספטמבר 2023. באוקטובר 2023, פרסמה גרסת כיסוי לשיר של כריס סטייפלטון, "", שהפכה לזמינה בפלטפורמות סטרימינג נוספות בינואר 2024.

בשנת 2024, שיתפה פעולה עם להקת Old Dominion בשיר "Can't Break Up Now" ושחררה את הסינגל "No Caller ID" וגרסה מורחבת לאלבום *Lucky*. ב-12 ביולי 2024 יצא אלבומה השני, **', וב-1 בנובמבר 2024 הוציאה את [[מוזיקת חג המולד|אלבום חג המולד]] הראשון שלה, מיני-אלבום בשם ''Blue Christmas...Duh''.

אלבומה השלישי, ''Cloud 9'', עתיד לצאת ב־20 בפברואר 2026 ויכלול בין היתר את השירים "6 Months Later" ו־"Beautiful Things". בשנת 2026, מורוני מתכננת לצאת לסיבוב ההופעות The Cloud 9 Tour שייפתח ב־29 במאי בקולומבוס, אוהיו, ויכלול 43 תאריכים בארצות הברית, בקנדה, באירופה ובבריטניה.

=== חיים אישיים ===
לאחר יציאת השיר "Tennessee Orange", הופצו שמועות על מערכת יחסים בין מורוני לזמר הקאנטרי [[מורגן וולן]], לאחר שצולמה לובשת חולצה של קבוצת הכדורגל של טנסי השייכת לו. בשנת 2024 אישרה מורוני כי היו ביחד, אך ציינה כי "זו לא הייתה מערכת יחסים אמיתית". מאז נפרדו, אך הם נותרו חברים.

מורוני חיה ב[[נאשוויל (סרט)|נאשוויל]] מאז 2020 והיא אוהדת מושבעת של קבוצת הפוטבול [[ג'ורג'יה בולדוגס]].

== דיסקוגרפיה ==
=== אלבומים ===
* 2023: ''Lucky''
* 2024: **'
* 2026: *Cloud 9*

### מיני-אלבומים
* 2022: *Pistol Made of Roses*
* 2024: *Blue Christmas...Duh*

## פרסים ומועמדויות

## קישורים חיצוניים

* 

## הערות שוליים

קטגוריה:אמריקאים ילידי ג'ורג'יה
קטגוריה:סוואנה: אישים
קטגוריה:זמרות קאנטרי אמריקאיות
קטגוריה:אמני אריסטה רקורדס
קטגוריה:אמני קולומביה רקורדס
קטגוריה:אמניות קולומביה רקורדס
קטגוריה:אמריקאים שנולדו ב-1997
קטגוריה:אמריקאיות שנולדו ב-1997
נאדר טאהא

**נאדר טאהא** (בערבית: **نادر طه**, תעתיק מדויק: נאדר טה; נולד ב-27 בדצמבר 1978) הוא ראש המועצה המקומית כאבול.

## ביוגרפיה
נולד לעפו ודינה וגדל בכאבול. השלישי מבין חמישה אחים ואחיות. למד בבית הספר היסודי "אלחדיקה" בכאבול ובהמשך בתיכון כאבול.

לאחר סיום לימודיו התיכוניים, השלים הכשרה בייעוץ מס במכללת רמת גן והוסמך בתחום. לאחר מכן למד כלכלה באוניברסיטת חיפה וסיים תואר ראשון.

עם סיום לימודיו, עבד כיועץ מס במשרד להנהלת חשבונות. בהמשך הצטרף לחברת "אינפורמטיקה", המתמחה בהנדסת תוכנה ומערכות מידע, שם עבד במשך קרוב לשלוש שנים. לאחר מכן עבר לחברת "מטרופולינט", העוסקת בניהול מערכות תוכנה ושירותים מוניציפליים לרשויות מקומיות, תאגידי מים וארגונים ציבוריים.

בבחירות לרשויות המקומיות ב-2018 התמודד לראשות המועצה מול אסעד מורשד וראש המועצה המכהן סאלח ריאן. הוא זכה ב-25.55% מהקולות ולא העפיל לסיבוב שני.

בשנים 2019–2021 שימש כיועץ לראש המועצה סאלח ריאן.

בבחירות ב-2024 התמודד לראשות המועצה מול אסעד מורשד וגבר עליו עם 56.83% מהקולות.

הוא נשוי לדועא מורה לאנגלית במקצועה, ואב לשניים. מתגורר בכאבול.

## קישורים חיצוניים

* נאדר טאהא, באתר מועצה מקומית כאבול

## הערות שוליים

קטגוריה:ראשי מועצות מקומיות בישראל
קטגוריה:ערבים בראשות רשויות מקומיות בישראל
קטגוריה:בוגרי אוניברסיטת חיפה
קטגוריה:ישראלים שנולדו ב-1978
פיקוד הלחימה המיוחדת (קוריאה הדרומית)

**פיקוד הלחימה המיוחדת של צבא הרפובליקה של קוריאה** (בקוריאנית: **대한민국 육군 특수전사령부**, הידוע גם כ"הכומתות השחורות") הוא פיקוד בצבא היבשה של קוריאה הדרומית, האחראי על הפעלת והכשרת כוחות מיוחדים של הצבא. במסגרת תחום אחריותו, הפיקוד מנהל את הפעלת יחידות סיור מיוחד, אשר עוסקות באיסוף מודיעין עומק על האויב, ביצוע הסחות דעת והתקפות מפתיעות, במטרה לתמוך בכוחות הלוחמים. המשימות של יחידות פיקוד הלחימה המיוחדת מבוצעות בשיתוף פעולה הדוק עם פיקוד המבצעים המיוחדים של הכוחות המזוינים של ארצות הברית. במהלך מבצעי הלחימה, לוחמי הקומנדו מבצעים חדירה מוקדמת לאזורי הפעולה ומבצעים מבצעי הטעיה לפני תחילת פעולתו של הכוח העיקרי. לוחמי פיקוד הלחימה המיוחדת לוקחים חלק במבצעי ביטחון, לוחמה בטרור והשתתפות בהתערבויות בינלאומיות, תוך שיתוף פעולה עם כוחות צבא ובעלויות ברית נוספות.

## מבנה

## גלריה

קובץ:2015.6.3 육군 특수전사령부 산악극복훈련 Mountain Field Exercise, Republic of Korea Army Special Warfare Command (19102616971).jpg
קובץ:2015.8.3 육군 특수전교육단 해상침투훈련 Maritime Infiltration Drill, Republic of Korea Army The Special Warfare Training Group (20325617922).jpg
קובץ:2011년 12월 육군 대한민국 특전사! 왜 그들을 최정예라 부르는가(13) (7293024632).jpg
קובץ:2013.1.9 특전사 설한지극복훈련 Rep.of Korea Army Special Warfare Force (8379539236).jpg
קובץ:2014.05.12 특전사 국제평화지원단 특전체력단련 프로그램(ROKA. special forces IPSSF circuit training ) (14163951771).jpg
קובץ:친한화 작전간 어린이와 악수하는 부대원 (7390480718).jpg
קובץ:QRF 팀 작전 예행연습) (7390473958).jpg
קובץ:아프가니스탄 오쉬노 부대 (7390481182).jpg
קובץ:Cold Weather Training of ROK Army Special Warfare Force.jpg
קובץ:2013.1.9 특전사 설한지극복훈련 Rep.of Korea Army Special Warfare Force (8378459651).jpg
קובץ:2015.1.8 육군 특전사 설한지 극복훈련 The Cold Weather Traning of ROK Army Special Warfare Force (16290856585).jpg


### הכשרה

קובץ:2013.1.9 특전사 설한지극복훈련 Rep.of Korea Army Special Warfare Force (8378462607).jpg
קובץ:2013.1.9 특전사 설한지극복훈련 Rep.of Korea Army Special Warfare Force (8378462597).jpg
קובץ:2014.1.8 육군 특전사 설한지 극복 훈련 The Cold Weather Training of ROK Army Special Warfare Force (11846476136).jpg
קובץ:2013.1.9 특전사 설한지극복훈련 Rep.of Korea Army Special Warfare Force (8379536716).jpg
קובץ:2013.1.9 특전사 설한지극복훈련 Rep.of Korea Army Special Warfare Force (8378462231).jpg
קובץ:2013.1.9 특전사 설한지극복훈련 Rep.of Korea Army Special Warfare Force (8379540056).jpg
קובץ:2013.1.9 특전사 설한지극복훈련 Rep.of Korea Army Special Warfare Force (8379540228).jpg
קובץ:2013.1.9 특전사 설한지극복훈련 Rep.of Korea Army Special Warfare Force (8378462573).jpg


## ראו גם
יחידות מקבילות:
*  פיקוד המבצעים המיוחדים של צרפת
*  פיקוד המבצעים המיוחדים של ארצות הברית
*  פיקוד המבצעים המיוחדים (אוסטרליה)
*  חטיבת עוז

## קישורים חיצוניים

## הערות שוליים

קטגוריה:יחידות עילית
קטגוריה:לוחמה זעירה
קטגוריה:קוריאה הדרומית: צבא וביטחון
טוני טרברט

**טוני טרברט** (באנגלית: **Tony Trabert**;  16 באוגוסט 1930 – 3 בפברואר 2021) היה טניסאי אמריקאי. הוא זכה במקום ראשון באליפות וימבלדון, אליפות ארצות הברית הפתוחה ובאליפות צרפת הפתוחה בטניס ובסך הכול זכה ב-10 ניצחונות בתחרויות גראנד סלאם.

## ביוגרפיה
טוני טרברט נולד בסינסינטי והיה ספורטאי בולט באוניברסיטת סינסינטי. הוא שיחק טניס וכדורסל. בשנת 1951 הוא החל לשרת בצי ארצות הברית. הוא שירת על נושאת מטוסים שלקחה חלק במלחמת קוריאה.לאחר סיום השירות הוא חזר להשתתף בתחרויות טניס.

בשנת 1953 טרברט ניצח לראשונה באליפות ארצות הברית הפתוחה בתחרויות הגברים ושחזר הישג זה בשנת 1955. בשנת 1954 הוא ניצח בתחרות זוגות גברים (שיחק לצד ויק סיישס.

בשנת 1954 טרברט ניצח בתחרות הגברים באליפות צרפת הפתוחה ובשנת 1955 ניצח בה פעם נוספת. בתחרות זוגות גברים בפריז הוא ניצח 3 פעמים (1950, 1954 ו-1955).

באליפות וימבלדון 1955 טרברט ניצח לראשונה בתחרות הגברים. בתחרות זוגות גברים הוא הגיע לגמר בשנת 1954 אך הפסיד.

באליפות אוסטרליה הפתוחה טרברט הגיע לחצי הגמר בתחרות 1955. באותה שנה הוא ניצח בתחרות זוגות גברים.

בשנת 1955 טרברט עבר לקריירה מקצועית ושיחק עד לשנת 1963.

טרברט היה חבר נבחרת גביע דייוויס של ארצות הברית ובשנת 1954 זכה עם הנבחרת בתואר.

לאחר סיום השתתפות בתחרויות מקצוענים טרברט היה שנים רבות שדרן ספורט של CBS. בשנים 1976–1980 הוא היה קפטן נבחרת ארצות הברית בגביע דייוויס. בשנת 1988 הוא פרסם ספר Trabert on Tennis.

בשנים אחרונות טרברט התגורר בפלורידה. הוא נפטר בגיל 90 בשנת 2021.

## הישגים

## קישורים חיצוניים

* 

קטגוריה:אמריקאים ילידי אוהיו
קטגוריה:סינסינטי: אישים
קטגוריה:טניסאים אמריקאים
קטגוריה:טניסאים זוכי אליפות וימבלדון
קטגוריה:טניסאים זוכי אליפות צרפת הפתוחה
קטגוריה:טניסאים זוכי אליפות ארצות הברית הפתוחה בטניס
קטגוריה:שדרני ספורט
קטגוריה:אנשי הכוחות המזוינים של ארצות הברית במלחמת קוריאה
קטגוריה:אוהיו: ספורטאים
קטגוריה:אמריקאים שנולדו ב-1930
קטגוריה:אמריקאים שנפטרו ב-2021
שרה קורטיס

**שרה קורטיס** (באיטלקית: **Sara Curtis**; נולדה ב-19 באוגוסט 2006) היא שחיינית איטלקייה, סגנית אלופת אירופה בבריכת 25 מטר (אוטופן 2023) במשחה שליחות 4x50 מטר חופשי ובמשחה שליחים 4x50 מטר חופשי משולב.

## ביוגרפיה
קורטיס נולדה וגדלה בסביליאנו שבאיטליה.

### 2022
#### אלופת אירופה לנוער
באליפות אירופה לנוער שנערכה באוטופן שברומניה ביולי זכתה במדליית זהב במשחה שליחות 4x100 מטר חופשי בתוצאה של 3:42.98 דקות. בנוסף, זכתה בשתי מדליות ארד: במשחה ל-50 מטר חופשי בתוצאה של 25.39 שניות, ובמשחה שליחות 4x100 מטר מעורב בתוצאה של 4:05.70 דקות.

#### סגנית אלופת עולם לנוער
באליפות העולם לנוער שנערכה בלימה שבפרו באוגוסט-ספטמבר זכתה בשלוש מדליות כסף: במשחה ל-50 מטר חופשי בתוצאה של 25.53 שניות, במשחה שליחות 4x100 מטר מעורב בתוצאה של 4:06.91 דקות, ובמשחה שליחים 4x100 מטר מעורב משולב בתוצאה של 3:55.58 דקות. בנוסף, זכתה במדליית ארד במשחה ל-50 מטר גב בתוצאה של 28.93 שניות.

### 2023
#### אלופת אירופה לנוער
באליפות אירופה לנוער שנערכה בבלגרד שבסרביה ביולי זכתה בשלוש מדליות זהב: במשחה ל-50 מטר חופשי בתוצאה של 25.14 שניות, במשחה שליחות 4x100 מטר חופשי בתוצאה של 3:40.60 דקות, ובמשחה שליחות 4x100 מטר מעורב בתוצאה של 4:04.26 דקות. בנוסף, זכתה בשתי מדליות כסף: במשחה ל-100 מטר חופשי בתוצאה של 55.35 שניות, ובמשחה שליחים 4x100 מטר חופשי משולב בתוצאה של 3:30.66 דקות.

#### מדליית ארד באליפות עולם לנוער
באליפות העולם לנוער שנערכה בנתניה שבישראל באוגוסט-ספטמבר זכתה במדליית ארד במשחה שליחות 4x100 מטר מעורב בתוצאה של 4:03.34 דקות.

#### סגנית אלופת אירופה בבריכת 25 מטר
באליפות אירופה בבריכת 25 מטר שנערכה באוטופן בדצמבר זכתה בשתי מדליות כסף: במשחה שליחות 4x50 מטר חופשי בתוצאה של 1:36.92 דקות יחד עם סילביה די פייטרו, קונסטנצה קוקונצ'לי וקיארה טרנטינו, אחרי שוודיה (1:35.60 דקות) ולפני הממלכה המאוחדת (1:37.19 דקות), ובמשחה שליחים 4x50 מטר חופשי משולב, לאחר ששחתה בשלב המוקדמות של המשחה. בנוסף, סיימה במקום שמיני במשחה ל-50 מטר חופשי בתוצאה של 24.31 שניות, במקום 17 במשחה ל-100 מטר מעורב אישי בתוצאה של 1:01.19 דקות, ובמקום 18 במשחה ל-100 מטר חופשי בתוצאה של 54.06 שניות.

### 2024
#### אלופת אירופה לנוער
באליפות אירופה לנוער שנערכה בווילנה שבליטא ביולי זכתה בחמש מדליות זהב: במשחה ל-50 מטר חופשי בתוצאה של 24.68 שניות, במשחה ל-100 מטר חופשי בשיא אישי חדש של 54.22 שניות, במשחה ל-50 מטר גב בשיא אישי חדש של 27.94 שניות, במשחה שליחות 4x100 מטר חופשי בתוצאה של 3:41.12 דקות, ובמשחה שליחים 4x100 מטר חופשי משולב בשיא אליפות חדש של 3:28.34 דקות. בנוסף, זכתה במדליית כסף במשחה שליחים 4x100 מטר מעורב משולב בתוצאה של 3:49.95 דקות. במשחה ל-100 מטר גב קבעה שיא אישי חדש של 1:01.57 דקות.

באולימפיאדת פריז שנערכה ביולי-אוגוסט סיימה במקום 14 במשחה ל-50 מטר חופשי בתוצאה של 24.77 שניות. בנוסף, סיימה במקום שמיני במשחה שליחות 4x100 מטר חופשי בתוצאה של 3:36.51 דקות.

## שיאים אישיים
### בריכה אולימפית
* 50 מטר חופשי: 24.56 שניות (2024)
* 100 מטר חופשי: 54.22 שניות (2024)
* 50 מטר גב: 27.94 שניות (2024)
* 100 מטר גב: 1:01.57 דקות (2024)

### בריכת 25 מטר
* 50 מטר חופשי: 23.77 שניות (2024)
* 100 מטר חופשי: 52.37 שניות (2024)
* 50 מטר גב: 26.03 שניות (2024), **שיא עולם לנוער**
* 100 מטר גב: 57.17 שניות (2024)

## ראו גם

## קישורים חיצוניים

קטגוריה:שחייניות חופשי
קטגוריה:שחייניות גב
קטגוריה:שחייניות איטלקיות
קטגוריה:שחייניות באולימפיאדת פריז (2024)
קטגוריה:איטלקיות שנולדו ב-2006
לו הוד

**לו הוד** (באנגלית: **Lew Hoad**;  23 בנובמבר 1934 – 3 ביולי 1994) היה טניסאי אוסטרלי. הוא זכה במקום הראשון בתחרויות הגברים באליפות וימבלדון, אליפות אוסטרליה הפתוחה ובאליפות צרפת הפתוחה בטניס ובסך הכול זכה ב-13 ניצחונות בתחרויות גראנד סלאם. בתחרויות זוגות גברים הוא ניצח בכל 4 תחרויות גראנד סלאם.

## ביוגרפיה
לו הוד נולד בסידני. הוא התחיל לשחק טניס בגיל 5. בגיל 10 הוא השתתף בתחרות לילדים עד גיל 16. בילדות ובהמשך כבוגר הוא שיחק הרבה עם בן גילו קן רוזוול שהתאמן באותו מועדון. בגיל 12 הוא שיחק נגד אדריאן קוויסט שהיה בין הטניסאים בולטים של התקופה. קוויסט התרשם מיכולתו ונתן לטניסאי הצעיר חסות של חברת Dunlop Sport אותה ניהל. 

בשנת 1951 הוד החל לשחק בתחרויות גדולות. באליפות אוסטרליה הפתוחה הוא הודח בסיבוב הראשון. בתחרויות הגברים הור הגיע לגמר בשנת 1955 וניצח בתחרות 1956. בתחרויות זוגות גברים הוד ניצח בשנים 1953, 1956 ו-1957.

באליפות צרפת הפתוחה 1951 הוד הודח בשלבים המוקדמים. בשנת 1956 הוא ניצח בתחרות הגברים. בתחרות זוגות גברים הוא ניצח בתחרות 1953 והיה בגמר בשנים 1954 ו-1956.

באליפות וימבלדון 1951 הוד הודח בשלבים המוקדמים. הוא ניצח בשנים 1956 ו-1957. הוא ניצח בתחרות זוגות גברים ב-1953, 1955 ו-1956. בשנת 1957 הוא הפסיד בגמר.

באליפות ארצות הברית הפתוחה הראשונה בהשתתפותו הוד הודח בשלבים המוקדמים. הוא הפסיד בגמר 1956 ובכך לא הצליח להגיע לגראנד סלאם (טניס) בתחרות הגברים. בתחרות זוגות גברים הוא היה בגמר בשנת 1954 וניצח בשנת 1956.

הוד היה חבר נבחרת גביע דייוויס של אוסטרליה וזכה עם הנבחרת בתואר 4 פעמים.

בשנת 1957 הוד עבר לקריירה מקצועית ושיחק עד לשנת 1967. בתקופה זו הוא זכה במספר תחרויות. בשנת 1968 הוא חזר להשתתף בתחרויות "גראנד סלאם" אך ללא הצלחה יתרה ופרש בשנת 1972.

בשנת 1955 הוא התחתן עם טניסאית אוסטרלית. 

הוד סבל מבעיות גב החל משנת 1954. אחרי פרישה בשנת 1967 זוג עבר לספרד בה הקימו Lew Hoad's Campo de Tenis ו-Lew Hoad Tennis Village. המתקנים עבדו עשרות שנים.

בשנת 1994 אצל הוד התגלה סרטן והוא נפטר באותה שנה.                    

בשנת 1958 הוא פרסם ספר My Game, בשנת 2002 אלמנתו פרסמה ספר My Life With Lew.

הוד נכלל בעולם התהילה של הטניס בשנת 1980.

## הישגים

## קישורים חיצוניים

* 

קטגוריה:טניסאים אוסטרלים
קטגוריה:טניסאים זוכי אליפות וימבלדון
קטגוריה:טניסאים זוכי אליפות צרפת הפתוחה
קטגוריה:טניסאים זוכי אליפות אוסטרליה הפתוחה
קטגוריה:טניסאים זוכי אליפות ארצות הברית הפתוחה בטניס
קטגוריה:אוסטרלים שנולדו ב-1934
קטגוריה:נפטרים ב-1994
אלכסן לפייג'

**אלכסן לפייג**' (באנגלית: **Alexanne Lepage**; נולדה ב-7 באוקטובר 2005) היא שחיינית קנדית, זוכת מדליית ארד באליפות עולם בבריכת 25 מטר (בודפשט 2024) במשחה שליחות 4x100 מטר חופשי.

## ביוגרפיה
לפייג' נולדה וגדלה בקנדה.

### 2023
#### אלופת עולם לנוער
באליפות העולם לנוער שנערכה בנתניה שבישראל בספטמבר זכתה בשתי מדליות זהב: במשחה ל-100 מטר חזה בשיא אישי חדש של 1:06.58 דקות, ובמשחה ל-200 מטר חזה בשיא אישי חדש של 2:24.70 דקות. בנוסף, קבעה במשחה ל-50 מטר חזה שיא אישי חדש של 30.82 שניות.

### 2024
#### מדליית ארד באליפות עולם בבריכת 25 מטר
באליפות העולם בבריכת 25 מטר שנערכה בבודפשט שבהונגריה זכתה במדליית ארד במשחה שליחות 4x100 מטר חופשי, לאחר ששחתה בשלב המוקדמות של המשחה.

## שיאים אישיים
### בריכה אולימפית
* 50 מטר חזה: 30.82 שניות (2023)
* 100 מטר חזה: 1:06.58 דקות (2023)
* 200 מטר חזה: 2:24.70 דקות (2023)

### בריכת 25 מטר
* 50 מטר חזה: 30.20 שניות (2024)
* 100 מטר חזה: 1:05.30 דקות (2024)
* 200 מטר חזה: 2:22.31 דקות (2024)

## ראו גם

## קישורים חיצוניים

קטגוריה:שחייניות חזה
קטגוריה:שחייניות קנדיות
קטגוריה:קנדיות שנולדו ב-2005
נטומבו ננדי-נדיטווה

**נדמפלילה נטומבו ננדי-נדאיטווה** (באנגלית: **Ndemupelila Netumbo Nandi-Ndaitwah**; נולדה ב-29באוקטובר 1952) היא פוליטיקאית נמיבית, המכהנת כנשיאת נמיביה. הנשיאה החמישית של נמיביה והאישה הראשונה שמחזיקה בתפקיד זה.

ננדי-נדאיטווה שימשה כסגנית ראש ממשלת נמיביה מ-2015 עד 2024, שרה ליחסים בינלאומיים מדצמבר 2012 עד 2015, ושרה להגנת הסביבה ותיירות ממרץ 2010 עד דצמבר 2012.

## ביוגרפיה
נטומבו ננדי נולדה לג'וסטינה נקוטו שאדוקה-נאנדי ופטרוס ננדי בדרום מערב אפריקה, באזור אושנה בנמיביה. אביה היה כומר אנגליקני. היא תשיעית מתוך 13 ילדים.

ננדי-נדאיטווה עברה לזמביה ב-1973 והצטרפה לחברי SWAPO . היא עבדה במטה SWAPO בלוסקה מ-1973 עד 1975 ולמדה בבית הספר הגבוה לנין קומסומול בברית המועצות מ-1975 עד 1976. היא קבלה תעודה מתנועת הנוער הקומוניסטית. בשנת 1987 היא קיבלה תואר שני במנהל ציבורי וניהול מהמכללה הטכנולוגית של גלאזגו , ובשנת 1988 קיבלה תעודה נוספת ביחסים בינלאומיים, מאוניברסיטת קיל, גם היא בבריטניה. בשנת 1989 קיבלה ננדי-נדאיטווה תואר שני בדיפלומטיה, גם הוא מאוניברסיטת קיל.

## קריירה פוליטית
ימין|ממוזער| נטומבו ננדי-נדיטווה בשנת 2015
ננדי-נדאיטווה הפכה לסגנית נציגת SWAPO בזמביה מ-1976 עד 1978 ולנציגה הראשית בזמביה מ-1978 עד 1980. מ-1980 עד 1986, היא הייתה הנציגה הראשית של SWAPO במזרח אפריקה, שמושבה בדאר א-סלאם. היא הייתה חברה בוועד המרכזי של SWAPO מ-1976 עד 1986 ונשיאת ארגון הנשים הלאומי של נמיביה (NANAWO) מ-1991 עד 1994.

היא חברה באספה הלאומית של נמיביה  מאז 1990. היא הייתה סגנית השרה ליחסים בינלאומיים ולשיתוף פעולה  בין השנים 1990 ל-1996 ומונתה ב-1996 לממונה על ענייני נשים בלשכת הנשיא, שם כיהנה עד שנת 2000. בשנת 2000 מונתה לשרה לענייני נשים ושלום הילד .

מ-2005 עד 2010, היא הייתה שרת המידע והתקשורת  בממשלת נמיביה . לאחר מכן כיהנה כשרה להגנת הסביבה והתיירות  עד לשינוי גדול שהיה בממשלת נמיביה בדצמבר 2012, במסגרתו מונתה לשרת החוץ .

תחת הנשיא האגה גיינגוב, ננדי-נדאיטווה מונתה לסגנית ראש הממשלה  במרץ 2015, בעודה מכהנת במקביל כשרה ליחסים בינלאומיים. ננדי-נדאיטווה כיהנה בוועד המרכזי של SWAPO ובפוליטביורו. היא גם מזכירת המפלגה להסברה ולגיוס וככזו, היא אחת הדוברות המרכזיות של SWAPO.

במרץ 2023, הנשיא גיינגוב מינה את נטומבו ננדי-נדיטווה כמועמדת של SWAPO לנשיאות בבחירות בנמיביה ב-2024 . לאחר מותו של ג'ינגוב בפברואר 2024, ננדי-נדאיטווה מונתה לסגן הנשיא במקום ננגולו מבומבה שהפך לנשיא. היא האישה הראשונה שכיהנה בתפקיד זה.

ב-3בדצמבר 2024, היא הוכרזה רשמית כנשיאה הנבחרת של נמיביה. ננדי-נדאיטווה קיבלה 683,560 קולות (58.7%), והפכה לאישה הראשונה שזכתה בבחירות לנשיאות נמיביה. היא נכנסה לתפקיד ב-21 במרץ 2025.

## חיים אישיים
היא נשואה לאפפראס דנגה נדאיטווה , ראש כוחות ההגנה של נמיביה  לשעבר.

## קישורים חיצוניים

## הערות שוליים

קטגוריה:שרות חוץ
קטגוריה:נשיאי נמיביה
קטגוריה:נשיאות
קטגוריה:ילידי 1952
שירלי פריי

**שירלי פריי** (באנגלית: **Shirley June Fry Irvin**;  30 ביוני 1927 – 13 ביולי 2021) הייתה טניסאית אמריקאית. היא זכתה במקום ראשון בתחרויות נשים באליפות וימבלדון, אליפות צרפת הפתוחה, אליפות אוסטרליה הפתוחה ובאליפות ארצות הברית הפתוחה בתחרויות נשים וזוגות נשים. בסך הכול היא זכתה ב-16 זכיות בגראנד סלאם.

## ביוגרפיה
שירלי פריי נולדה באקרון בשנת 1927. היא התחילה לשחק טניס בגיל 9. לאחר סיום בית ספר היא למדה כלכלה באוניברסיטת קולומביה וקיבלה ממנה תואר שני.

באליפות ארצות הברית הפתוחה פריי שיחקה החל משנת 1941. בשנת 1951 היא הגיעה לגמר ובשנת 1956 היא ניצחה בתחרות נשים. בתחרות זוגות נשים היא הפסידה בגמר 4 פעמים ו-4 פעמים ניצחה (ברציפות בשנים 1951-1954 לצד דוריס הארט). כמו כן היא שיחקה פעמיים בגמר זוגות מעורבים אך הפסידה.

באליפות וימבלדון פריי החלה לשחק בשנת 1946. בתחרות יחידות היא ניצחה בשנת 1956. היא הפסידה בגמר זוגות נשים בשנת 1950 ו-1954 וניצחה בתחרות זוגות נשים בשנים 1951–1953 (3 פעמים ברציפות). בתחרות זוגות מעורבים היא ניצחה בשנת 1956 והפסידה בגמר בשנת 1953.

באליפות אוסטרליה הפתוחה השתתפה החל משנת 1941 אך ניצחה רק בשנת 1957. בתחרות זוגות נשים היא ניצחה בשנת 1957 והפסידה בגמר בשנים 1948, ו-1952.

באליפות צרפת הפתוחה פריי הפסידה בגמר 1948. היא ניצחה בתחרות זוגות נשים 4 שנים ברציפות 1950–1953.  בתחרות זוגות נשים היא הפסידה בגמר בשנת 1948 וניצחה בשנת 1950, 1951, 1952 ו-1953 (לצד דוריס הארט). בתחרות זוגות מעורבים היא הפסידה פעמיים בגמר.

באליפות אוסטרליה הפתוחה פריי שיחקה החל משנת 1946 ובשנת 1957 ניצחה בתחרות הנשים ותחרות זוגות נשים.

בשנת 1977 פריי התחתנה ועזבה את תחרויות הטניס. בשנותיה האחרונות היא התגוררה בנפולי. היא נפטרה בשנת 2021 בגיל 94.

## הישגים

## קישורים חיצוניים

* 

קטגוריה:אמריקאים ילידי אוהיו
קטגוריה:אקרון: אישים
קטגוריה:טניסאיות אמריקאיות
קטגוריה:טניסאיות זוכות אליפות וימבלדון
קטגוריה:טניסאיות זוכות אליפות ארצות הברית הפתוחה בטניס
קטגוריה:טניסאיות זוכות אליפות צרפת הפתוחה
קטגוריה:טניסאיות זוכות אליפות אוסטרליה הפתוחה
קטגוריה:בוגרות אוניברסיטת קולומביה
קטגוריה:בוגרי אוניברסיטת קולומביה
קטגוריה:אוהיו: ספורטאים
קטגוריה:אמריקאיות שנולדו ב-1927
קטגוריה:אמריקאים שנולדו ב-1927
קטגוריה:אמריקאיות שנפטרו ב-2021
קטגוריה:אמריקאים שנפטרו ב-2021
אזור החיץ בין ישראל לסוריה

שמאל|ממוזער|250px|שינויי הגבול ברמת הגולן מסומנים בקו סגול ובשטחים בצבע תכלת
**אזור החיץ בין ישראל לסוריה** הוא אזור חיץ שנוצר לאחר מלחמת יום הכיפורים במסגרת הסכם הפרדת הכוחות בין ישראל לסוריה, והוצב בו כוח אונדו"ף של האו"ם.

לאחר נפילת משטר אל-אסד, שבו כוחות צה"ל אל השטח במהלך מבצע חץ הבשן, וכיום הוא נתון בשליטת צה"ל.

## מלחמת יום הכיפורים ולאחריה
במהלך מלחמת יום הכיפורים הדפו כוחות צה"ל את הצבא הסורי מהגולן, ולאחר מכן השתלטו על שטחים מעבר לגבול. ב-24 באוקטובר 1973, כשנכנסה הפסקת האש לתוקף, בתום המלחמה, החזיקה ישראל בכל שטח רמת הגולן הישראלית שלפני המלחמה, ואת המובלעת בשטח סוריה שנכבשה במלחמה. המובלעת הייתה מול צפון הגולן, רוחבה היה כעשרים קילומטרים, ושטחה כ-400 קמ"ר. היא כללה כפרים סורים רבים, תילי געש וגם את כתר החרמון. חוד המובלעת היה במרחק של כארבעים קילומטרים מדמשק.

לפי "הסכם הפרדת הכוחות בין ישראל לסוריה" שנחתם בין ישראל לסוריה ב-31 במאי 1974 וסיים את הלחימה בין ישראל לסוריה, נקבע שישראל תיסוג מכל שטחי המובלעת ושיא החרמון שנכבשו במלחמה, וכן משטח של כ-25 קמ"ר הכוללים את סביבות העיר קוניטרה ועוד שטחים קטנים שנכבשו במלחמת ששת הימים. נקבעו שני קווי הפרדה, ישראלי (סומן בצבע כחול) וסורי (סומן בצבע אדום) וביניהם אזור חיץ. אזור החיץ נקבע רובו בצד הסורי.

קו ההפרדה הישראלי חפף ברוב אורכו לקו הישראלי הקודם, למעט אזור העיר קוניטרה, אזור צומת רפיד ומספר מוצבים בדרום הגולן שהועברו לאזור החיץ. קו ההפרדה הסורי ממוקם ממזרח לקו הישראלי במרחק שנע בין עשרות מטרים באזור קניון נחל רוקד בדרום הגולן ועד לכשישה קילומטרים בצפון הגולן ועשרה קילומטרים בחרמון. אזור החיץ הוגדר כשטח מפורז הנתון לפיקוח צבאי של כוח אונדו"ף ולמנהל אזרחי סורי. משני צידי אזור ההפרדה נקבעו שתי רצועות דילול כוחות צבאיים, כל אחת ברוחב של כעשרה קילומטרים. ברצועה הראשונה הותר לכל צד להחזיק כ-75 טנקים, ו-6000 חיילים. ברצועה השנייה הותר להחזיק 450 טנקים. כמו כן נקבע שאסור להחזיק טילי קרקע-אוויר במרחק של עד 25 קילומטרים מקווי ההפרדה.

## בתקופת מלחמת האזרחים בסוריה
במסגרת מבצע שכנות טובה, ישראל העניקה סיוע לתושבי יישובים בתוך אזור החיץ.

ב-13 באוקטובר דיווח בסוריה כי צה"ל פועל באזור צפון מחוז קוניטרה.

ב-3 בנובמבר צה"ל לקח אחריות על חטיפת אזרח סורי שפעל למען איראן לשטח ישראל, במרחב קוניטרה.

## מנפילת משטר אל-אסד ואילך

בשנת 2024, בעקבות הפלת שלטונו של אסד והשתלטות המורדים על המדינה, הודיע ראש ממשלת ישראל בנימין נתניהו על קריסת ההסכם. טנקים וכוחות חי"ר של צה"ל הוצבו בתוך רצועת השטח המפורז שבגבול ישראל-סוריה ברמת הגולן, כדי למנוע אפשרות לכניסת מורדים לשטח ישראל בחסות ההפיכה. בנוסף, באותו היום כוחות מיחידת שלדג השתלטו על עמדות צבאיות שהיו מאוישות על ידי צבא סוריה ברום החרמון, עם נטישתן על ידי כוחות הצבא הסורי, לראשונה מאז הסכם הפרדת הכוחות.

ב-13 בדצמבר 2024 נערכה ישיבה של נציגי שישה כפרים דרוזים השוכנים באזור החיץ, בהשתתפות נכבדים מהעדה הדרוזית, ובה הוכרז: "רוצים להיות תחת שלטון ישראלי ומבקשים מישראל לא לצאת מהכפרים". מנהיגות הכפרים התנערה מעמדה זו בהצהרה בה הכריזה כי הדרוזים מעוניינים להיות חלק מ"סוריה מאוחדת ודמוקרטית".

קטגוריה:יחסים צבאיים ישראל–סוריה
קטגוריה:רמת הגולן
בעקבות כניסת צה"ל לאזור החיץ, גינו טורקיה, קטר, מצרים, ירדן וצרפת את הפרת הריבונות הסורית מצד ישראל וקראו להסגת הכוחות. כמו כן הממשלה הסורית הזמנית פנתה למועצת הביטחון של האומות המאוחדות בבקשה להתערב נגד ישראל.
## הערות שוליים
התזמורת הסימפונית של מוסקבה

**התזמורת הסימפונית של מוסקבה** (ברוסית: **Московский симфонический оркестр**) היא תזמורת סימפונית רוסית שמשכנה בעיר מוסקבה.

התזמורת הוקמה בשנת 1989 על ידי האחיות אלן ומרינה לווין ואינה נתמכת על ידי המדינה.

## חברים

המוזיקאים בתזמורת כוללים בוגרי מוסדות כמו הקונסרבטוריונים של מוסקבה, קייב וסנקט פטרבורג. המנהל המוזיקלי של התזמורת הוא המנצח ההולנדי ארתור ארנולד. בין המנהלים המוזיקליים הקודמים של התזמורת היו אנטוניו דה אלמיידה וולדימיר זיבה. 

## הופעות

התזמורת הסימפונית של מוסקבה מציגה את סדרת הקונצרטים שלה באולם הגדול ההיסטורי של הקונסרבטוריון של מוסקבה. התזמורת יצאה לסיבובי הופעות במדינות רבות באירופה, כמו גם בהונג קונג, יפן, דרום קוריאה, סין, ארגנטינה וארצות הברית, ומשתתפת קבועה בפסטיבלי מוזיקה בינלאומיים בגרמניה, אוסטריה, איטליה, קפריסין וארגנטינה.

התזמורת הופיעה עם סולנים רוסים ובהם יורי בשמט, ויקטור טרטיאקוב, ודים רפין, אלכסנדר קניאזב, אלכסנדר רודין, אלכסנדר גינדין ונדיר קורובייניקוב, וכן עם סולנים בינלאומיים בהם אנה דורלובסקי וטורלף טדיין. 

התזמורת הקליטה יותר מ-100 תקליטורים עבור נקסוס.

## קישורים חיצוניים

* 

מוסקבה
מוסקבה
קטגוריה:מוסקבה: תרבות
קטגוריה:מוסדות מוזיקה ברוסיה
בית הקברות הצבאי בבאר שבע

**בית הקברות הצבאי בבאר שבע** הוא בית הקברות הצבאי של העיר, הממוקם בחלקה הדרום-מערבי. טמונים בו 435 חללים.

## בית הקברות
מתחם בית הקברות צמוד מצפון מזרח למתחם בית הקברות הישן בבאר שבע.

שטח בית הקברות הוא מישורי ומשתרע על פני כשישה דונם. צורתו היא כמלבן ובו שבע חלקות. הכניסה הראשית אליו היא מצפון. בצמוד למרכז פאתו הדרומית ממוקמת רחבת טקס.

בית הקברות נפתח בשנת 1967 כחלקה צבאית בעקבות מלחמת ששת הימים ולימים הוכרז כבית קברות צבאי. קבורים בו חללים שנפלו משנת 1962 ואילך. הקבורות הראשונות נעשו בחלקה הדרומית שבאתר.

כנהוג בבתי הקברות הצבאיים בישראל משופע שטח האתר בעצים ובצמחייה אחרת, אך מצבות החללים מחופות כולן בלוחות אבן ואין שתולה בהן צמחייה כבבתי קברות צבאיים אחרים.

### חללים ואנדרטאות בבית הקברות
אלו מספר החללים שנקברו במקום לפי מלחמות: מלחמת ששת הימים - 15 ; מלחמת ההתשה - 27 ; מלחמת יום הכיפורים - 73 ; מלחמת לבנון השנייה - שלושה ; מלחמת חרבות ברזל - 25.

במקום קבורים תשעה חללים שעוטרו בציונים לשבח של צה"ל וארבעה חללים נוספים שעוטרו בעיטור המופת של שירות בתי הסוהר.

בבית הקברות ניצבות מצבות לזכר שני ימאים שניספו באסון טביעת הצוללת דקר וגופותיהם לא נמצאו. ניצבת בו גם מצבה לזכר הרוקח , שנפטר ממחלה ב-1916 בעת שירותו בצבא הטורקי. מקום קברו המקורי בבית הקברות הישן של העיר איננו ידוע, שכן האתר הושחת. חלק ממצבתו המקורית נמצא במקום אחר ומוצב כעת על מצבתו הצבאית.


תמונה:YR-BMC-14.11.22-1.jpg|שער הכניסה לבית הקברות
תמונה:YR-BMC-14.11.22-19.jpg|המצבה לזכר אליהו יהושע ריבלין


## קישורים חיצוניים

* 

## הערות שוליים

באר שבע
קטגוריה:באר שבע: גאוגרפיה
ארתור ארנולד

**ארתור ארנולד** (בהולנדית: **Arthur Arnold**; נולד ב-5 באפריל 1967 בנארדן, הולנד) הוא מנצח הולנדי.

## לימודים
ארנולד למד נגינה בצ'לו באקדמיה למוזיקה של מאסטריכט ובקונסרבטוריום ואן אמסטרדם עם דמיטרי פרשטמן, ולאחר מכן בלונדון עם כריסטופר בנטינג. היה צ'לן בכמה תזמורות, כולל קונסרט הצ'לי של אמסטרדם והתזמורת הפילהרמונית ההולנדית.

הוא למד ניצוח עם אנטון קרסיז באקדמיה למוזיקה של מאסטריכט ולקח שיעורים פרטיים עם מרצ'לו ויוטי, ז'אן פורנה וגרהם ג'נקינס. הוא השתתף בסדנאות ניצוח עם יורמה פאנולה במוסקבה, באמסטרדם עם מיונג-וון צ'ונג עם ג'אנלואיג'י ג'למטי באקדמיה המוזיקלית צ'יגיאנה בסיינה שבאיטליה ועם דייגו מסון בבית הספר לאמנויות דארלינגטון בבריטניה. ארנולד היה גם עוזר מנצח של הנס פונק.

## קריירה
ארנולד היה המנצח האורח הראשי של התזמורת הסימפונית הלאומית של סיאול משנת 1997 ועד 2001. הוא ניצח לראשונה על התזמורת הסימפונית של מוסקבה ב-2001, בקונצרטחבאו באמסטרדם. לאחר מכן הפך למנצח האורח הראשי של התזמורת, ולמנהל המוזיקלי שלה ב-2012.

ארנולד היה ממייסדי האקדמיה התזמורתית של האוקיינוס השקט (SOAP) ב-2004, ושימש כמנהל המוזיקלי שלה עד השהייתה ב-2012. לאחר מכן הוקמה האקדמיה מחדש תחת השם "האסוציאציה הבינלאומית למוזיקה קיצית באזור האוקיינוס השקט" (פסטיבל ואקדמיית PRISMA), וארנולד לקח על עצמו את הניהול המוזיקלי שלה. ארנולד עשה את ניצוח הבכורה של יצירותיו מאת המלחין הקנדי טובין סטוקס, הכולל שתי אופרות שלו, "חוטבי הגפנים" ו"רטובורי".

ב-2018, ארנולד החל בפרויקט מוסולוב לאחר שגילה כתבי יד שלא פורסמו על ידי אלכסנדר מוסולוב בספריות רוסיות. הוא הקליט תקליטור ראשון בסדרת בכורות עולמיות עם הסימפוניה החמישית שלו (1965) והקונצ'רטו לפסנתר (1939) עבור נקסוס. התקליטור הבא בסדרה יהיה הסימפוניות השלישית והרביעית של מוסולוב.

## קישורים חיצוניים
* 

קטגוריה:צ'לנים הולנדים
קטגוריה:מנצחים הולנדים
קטגוריה:הולנדים שנולדו ב-1967
שמואל יוסף גינזבורג

**שמואל יוסף גינזבורג** (1850–15 באוגוסט 1939, ל' באב תרצ"ט) היה איש העלייה הראשונה ומראשוני פתח תקווה.

## ביוגרפיה
שמואל יוסף בן אסתר דבורה ומשולם פייבל גינזבורג (גינזבערג) נולד בעיירה להאישין , הנמצאת 23 ק"מ צפונית לעיר פינסק שבבלארוס, אז פולין הקונגרסאית.

עלה בעלייה הראשונה בשנת 1882. בתחילה התיישב בירושלים שם נולדו ילדיו: מרים – 1883, רחל (רייכל) - 1885 ויצחק צבי - 1888, בהיות יצחק צבי בן כחודש או פחות - נפטרה אמו רחל בת ישראל. בשנת 1888 או 1889 עבר שמואל יוסף גינזבורג לפתח תקווה וקבע בה את מושבו עד ליום מותו בשנת 1939.

עם הגיעו לפתח תקווה התגורר שמואל יוסף גינזבורג עם משפחתו ברחוב פינסקר 17. בתחילה הגיע לבדו לפתח תקווה, ואת בנו (התינוק) ואחיותיו השאיר בירושלים ביחד עם הוריו, אחותו (מרים אלטע, לימים אשתו של משה שמואל ראב) ועם אומנת. לאחר שהתחתן פעם נוספת ונולדה בתו שרה-לאה (שנת לידה משוערת 1889) הביא את משפחתו מירושלים לפתח תקווה. בהמשך (משוער ב-1907) נשא לאישה את פרידה בת יעקב סגל (נפטרה ב־1935) ובשנת 1909 נולדה להם בת בשם אסתר רבקה (נפטרה 1983).

שמואל יוסף גינזבורג הגיע לפתח תקווה בחוסר כל והחל לעבוד כשכיר יום. בהמשך רכש אדמה במושבה בסביבה הידועה בשם 'אבו עיד'.

היה מומחה לסימון קרקעות וסידור תעלות מים בפרדסים (שיטת השקיה שהייתה נהוגה אז). היה חבר באגודת הכורמים ואחראי על כרם בשטח 401 דונמים.

היה למדן גדול בש"ס וזכה לסיים את לימוד הש"ס שלוש פעמים בטרם נפטר. היה בין אלו אשר בנו את בית הכנסת הגדול, תכננו את גן המייסדים ואת המזרקה שבמרכזו ושנטעו את העצים באותו גן.

שמואל יוסף גינזבורג נקבר בבית הקברות סגולה שבפתח תקווה.

אשתו, רחל בת ישראל (מחומסק), אימו של יצחק צבי, נפטרה כחודש לאחר לידת בנה יצחק צבי, ב-י"ד באייר תרמ"ח (25 באפריל 1888) קבורה בהר הזיתים שבירושלים, בגוש הישן (חלקת הפרושים). אשתו, פרידה בת יעקב (לבית סגל), שאותה נשא לאישה בהיותו בפתח תקווה, אימה של אסתר רבקה, נפטרה ב-י' תמוז תרצ"ה, 11 ביולי 1935, והיא קבורה בבית הקברות סגולה שבפתח תקווה.

## קשרי משפחה עם משפחת ראב
מרים אלטע, אחותו של שמואל יוסף גינזבורג, נשאה למשה שמואל ראב, בנו של אלעזר ראב ואחיו של יהודה ראב ממייסדי פתח תקווה. התרשים הבא במבנה של עץ משפחה מראה באופן ברור קשר זה:
טקסט=הקשר בין משפחת ראב למשפחת גינזבורג|ממוזער|משפחת ראב ומשפחת גינזבורג מקושרות

## פעילות ציבורית
ב-16 בנובמבר 1889 נבחר לראשונה שמואל-יוסף גינזבורג לוועד פתח תקווה.

לשנים תרנ"ז-תר"ס (1896–1900) נבחר שמואל יוסף גינזבורג לוועד פתח תקווה. בשנת תרס"א (1901) נבחר שוב לוועד פתח תקווה.

היה אפוטרופוס של תושבי חו"ל על אדמות בפתח תקווה ובסביבה (כרמים, מטעי שקדים, אדמות חקלאיות ואחרות).

## הלוויית שמואל יוסף גינזבורג
יום לאחר הלווייתו, בעיתון הבקר, נכתב בין היתר:  עוד נכתב בעיתון כי גינזבורג ממייסדי פתח תקווה כבן 90 היה במותו. 

## הנצחה
ממוזער|משעול שמואל יוסף גינזבורג
במאי 2016 לאחר שאושר משעול הנושא את שמו - נקבע שלט בכניסה לחצר הבית בפינסקר 17 המנציח את זכרו של שמואל יוסף גינזבורג.

## הערות שוליים

קטגוריה:אנשי העלייה הראשונה
קטגוריה:פתח תקווה: מייסדים
קטגוריה:אישים הקבורים בבית הקברות סגולה
קטגוריה:ארץ-ישראלים שנולדו ב-1850
קטגוריה:ארץ-ישראלים שנפטרו ב-1939
צונאמי (שיר של אופירה שופן)

"**צונאמי**" הוא סינגל הבכורה של הזמרת הישראלית אופירה שופן. הוא יצא לאור ב-10 בספטמבר 2024 באופן עצמאי, והופץ לשירותי הסטרימינג דרך Mobile1 Music כסינגל שלא מתוך אלבום אולפן.

## רקע וכתיבה
"צונאמי" נכתב על ידי אלי פרץ, שהלחין אותו לצד אופיר מלול, המפיק המוזיקלי. השיר מציג דמות נשית חזקה ובולטת, המכונה "מאמי", שמסמלת יופי, ביטחון עצמי ואורח חיים זוהר, אך גם רומז על פערים עמוקים בחייה. היא מצליחה לשנות את הסביבה שלה, לגרום לעיר להיראות נוצצת יותר ולהשפיע על האנשים סביבה. עם זאת, נרמז שהזוהר והביטחון שלה מסתירים ריקנות פנימית, כאשר נאמר שיש "חלק חסר" באהבתה.

בחלק השני, השיר מדגיש את הדואליות בחייה של "מאמי". מצד אחד, היא נתפסת כמושא הערצה ונתונה בשליטה על חייה ומערכות היחסים שלה. מאידך, היא מחפשת משהו אמיתי ומשמעותי יותר, דוגמת "האביר על הסוס של הפרארי". תחושת הבדידות המלווה אותה בעולם הזוהר והמלאכותי של הברים והחיים העירוניים מעצימה את המסר של השיר על המתח בין הופעה חיצונית לבין רגשות פנימיים.

## הצלחה מסחרית
"צונאמי" נחשב ללהיט רדום. שלושה חודשים לאחר יציאתו החל להישמע רבות בתחנות הרדיו בישראל. הוא הגיע בשיאו למקום התשיעי במצעד של מדיה פורסט, המאגד את נתוני האיירפליי השבועיים במדינה.

## מיקומי שיא

## הערות שוליים

קטגוריה:שירי 2024
קטגוריה:סינגלי בכורה מ-2024
קטגוריה:שירים בעברית
קטגוריה:שירים על דמויות נשיות בדיוניות
קטגוריה:שירים על ערים
קטגוריה:סינגלים בהוצאת Mobile1 Music
בזאפה (הופעה חיה)

"**בזאפה (הופעה חיה)**" הוא אלבום ההופעה השני של הזמר עמיר לב, אשר יצא בשנת 2010. האלבום כולל, בין היתר, את השירים "אריה ורותי" ו"כבוי" מאלבום האולפן השני של לב ואת "פריז" ו"לפעמים אני מאושר" מאלבום האולפן הרביעי שלו. במופע ההשקה לאלבום, שהתקיים ב-2010 במועדון זאפה בתל אביב-יפו, התארחו גם הזמרים ברי סחרוף וגבע אלון.
## רשימת רצועות

## הערות שוליים

קטגוריה:אלבומים בעברית
קטגוריה:אלבומי חברת התו השמיני
קטגוריה:אלבומי עמיר לב
מצודת טולדו

350px|ממוזער|שמאל|מצודת טולדו
**מצודת טולדו** (בספרדית: **Alcázar de Toledo**) הוא מבנה אבן הממוקם בחלק הגבוה ביותר של העיר טולדו, ספרד. מקור שמו של האתר הוא בתרגום המילה "הטירה" מערבית, שהושפעה ככל הנראה מ-castrum הלטינית. המצודה היא מבנה ריבועי שאורך צלעו כ־60 מטר ובארבעת קודקודיו מגדלים בגובה 60 מטר, שבראשם צריח בסגנון מדריד.

## היסטוריה
מצודת טולדו הוקמה במקום שבו שכן ארמון רומי שנבנה במאה ה-3 ושימש כמושב הפרטוריום. בשנת 568 בתקופת השליטים הוויזיגותים הקים לאוויגילד מלך היספניה וספטימניה את בירתו בעיר וקבע את מושבו במבצר. בתקופה המוסלמית בשנת 836 התיישב במבצר עבד א-רחמן השני ולאחריו עבד א-רחמן השלישי בשנת 932 אשר המשיכו בבניה ופיתוח האתר. בימי הביניים נשלטה המצודה על ידי אלפונסו השישי, מלך לאון, וממשיכיו כך שבסוף ימי הביניים קיבלה מצודה את עיצובה הסופי ההמוכר של המרובע עם המגדלים.
בשנת 1528 התקבל באתר הרנאן קורטס לאחר כיבושיו את האצטקים בידי קרל החמישי, קיסר האימפריה הרומית הקדושה. קרל, ובנו פליפה השני, מלך ספרד פעלו לשיחזור, פיתוח, והרחבת המצודה בשנים שלאחר 1540.
בשנת 1710 במהלך מלחמת הירושה הספרדית עלתה המצודה באש בפעם הראשונה. התיקון החל רק בשנת 1774 אך כמעט מיד לאחר השלמתו בשנת 1810 פרצה במצודה שוב שריפה כתוצאה מהפגזות שספגה כחלק ממלחמת העצמאות הספרדית במלחמות הנפוליאוניות. שיפוצים ותיקונים של המבנה התנהלו בעצלתיים במהלך המאה ה-19 עד שבשנת 1887 פרצה בו שריפה נוספת שהחלה בספריה, וגרמה להחרבה כמעט מוחלטת של האתר כולו.

במהלך מלחמת האזרחים בספרד, החזיק מושל פרובינציית טולדו, הקולונל **איטוארטה** (José Moscardó e Ituarte) במבנה, ונלחם נגד הכוחות הרפובליקנים שהטילו מצור על המצודה. אירוע המצור הפך לאתוס מרכזי במסורת הלאומנית הספרדית כאשר במהלכו שבו הרפובליקנים את בנו בן ה-24 של הקולונל ואיימו להוציאו להורג אם לא תיכנע המצודה. לאחר שיחה קצרה בין השניים הורה הקולונל לבנו להריע "יחי ספרד" ו"למות כגיבור".
לא נמצאו הוכחות היסטוריות להריגתו המיידית של הבן וההערכה היא כי הוא נורה למעשה רק כעבור חודש כגמול על תקיפה אווירית. בהקשר זה ראוי להזכיר כי במצודה עצמה הוחזקו בני ערובה רפובליקנים אשר ייתכן כי חלקם נהרגו אך גם לכך לא נמצא אימות ישיר. אירועי מלחמת האזרחים בספרד במצודת טולדו הפכו את המבנה לסמל ללאומיות ספרדית והיוו השראה לשמו של "האלקאזר" (El Alcázar), עיתון ימין קיצוני שהחל להתפרסם במהלך מלחמת האזרחים ונסגר עם המעבר של ספרד לדמוקרטיה .

לאחר סיום המצור נגרמו למבנה נזקים קשים. בתום המלחמה ובין השנים 1939–1957 התנהל במצודה תהליך שיחזור והיא נבנתה מחדש.
כיום מוגדר המבנה כנכס בעל חשיבות תרבותית לאומית ושוכנים בו הספרייה האזורית של קהילת קסטיליה-לה מנצ'ה ומוזיאון הצבא (" Museo del Ejército ") ששכן בעבר במדריד .

## לקריאה נוספת
* Henry Kamen, Philip of Spain, (Yale University Press, 1999), 184-185
* Toledo and the New World in the Sixteenth Century, Javier Malagón-Barceló, The Americas, Vol. 20, No. 2 (October 1963), 124.
* Cecil Eby, The Siege Of The Alcázar, 1965
* Hugh Thomas, The Spanish Civil War, 4th Rev. Ed. 2001
* Antony Beevor, The Battle for Spain, 2006

## קישורים חיצוניים
* 

קטגוריה:ספרד: מוזיאונים
קטגוריה:ספרד: היסטוריה
קטגוריה:ספרד: מבנים
קטגוריה:טולדו
גוט גוט

**גוט גוט** (באנגלית: **Gout Gout**; נולד ב-29 בדצמבר 2007) הוא אצן אוסטרלי. הוא מחזיק בשיא האוסטרלי והאוקיאני בריצת 200 מטר, עם זמן של 20.02 שניות שנקבע בשנת 2025.

## ראשית חייו
גוט נולד באיפסוויץ', קווינסלנד, להורים מדרום סודאן שעברו לאוסטרליה שנתיים לפני לידתו. הוא לומד בבית הספר התיכון איפסוויץ' בדרום-מזרח קווינסלנד. בילדותו שיחק גוט כדורגל והעריץ את כריסטיאנו רונאלדו כשחקן הכדורגל האהוב עליו, לפני שהחליט להתמקד באתלטיקה.

על פי דברי אביו של גוט, בונה, כאשר הוא ואשתו מוניקה ברחו מדרום סודאן למצרים, לפני שעברו לאוסטרליה, שם המשפחה שונה עקב טעות בתרגום מהשפה הערבית. האיות הנכון של השם צריך להיות "**גואט**" (Guot), אך הרישומים האוסטרליים לא תוקנו. לכן, "**גוט**" (Gout) נשאר שמו הרשמי.

## קריירה
גוט הוא מחזיק השיא האוסטרלי לריצת 100 מטר ו-200 מטר מתחת לגיל 16. ב-2022, בגיל 14, רץ 100 מטר ב-10.57 שניות. באפריל 2023, בגיל 15, שבר לראשונה את השיא האוסטרלי לגברים מתחת לגיל 18 בריצת 200 מטר, עם זמן של 20.87 שניות, זכה במדליית זהב בגמר ה-200 מטר באליפות אתלטיקה לנוער האוסטרלית בבריזבן.

במרץ 2024, רץ זמן אישי של 10.29 שניות וזכה במקום הראשון בתחרות 100 מטר לגברים מתחת לגיל 18 באליפות האתלטיקה של קווינסלנד בבריזבן. באפריל 2024, זכה בתואר אלוף אוסטרליה ב-100 מטר לגברים מתחת לגיל 20, עם זמן של 10.48 שניות. באוגוסט 2024 הוא ייצג את אוסטרליה באליפות העולם באתלטיקה עד גיל 20 בלימה בירת פרו, שם זכה במדליית כסף בריצת 200 מטר עם זמן אישי של 20.60 שניות.

ב-18 באוקטובר 2024, השתתף באליפות ה-GPS באתלטיקה, שם זכה בטרבל בריצת 100 מטר, 200 מטר ו-400 מטר עם זמנים של 10.36 שניות ב-100 מטר, 20.86 שניות ב-200 מטר ו-47.57 שניות ב-400 מטר.

ב-28 באוקטובר 2024, חתם על חוזה ראשון עם אדידס. ב-3 נובמבר, באליפות בתי הספר של קווינסלנד, בשלב המוקדמות שבר את השיא האוקיאני בריצת 200 מטר שרץ 20.29 שניות. בנוסף לשיא האוקיאני עד גיל 20 ששבר, הוא הפך לאתלט האוסטרלי הרביעי הכי מהיר בהיסטוריה בריצת 200 מטר והכי מהיר מאז 1993. תוצאה זו ממקמת אותו במקום הרביעי בהיסטוריה של רצים מתחת לגיל 18, אחרי אריון נייטון, יוסיין בולט ופוריפול בונסון.

ב-6 בדצמבר 2024, באליפות אתלטיקה לבתי ספר אוסטרליים, רץ זמן אישי של 10.04 שניות בשלב המוקדמות של ריצת 100 מטר וזכה במקום הראשון. זמן זה היה הרביעי הכי מהיר בהיסטוריה לרצים מתחת לגיל 18, והחמישי הכי מהיר בכל הזמנים על ידי אוסטרלי. בשלב הגמר ניצח עם זמן של 10.17 שניות, ושבר את השיא האוסטרלי עד גיל 18 שהיה שייך לשחקן האתלטיקה סבסטיאן סולטנה. למחרת, בגמר ה-200 מטר, רץ 20.04 שניות, זמן שמיקם אותו במקום השני בהיסטוריה לרצים מתחת לגיל 18, והפך אותו לאתלט השני בהיסטוריה שעקף את שיא העולם של יוסיין בולט בריצה זו. בנוסף שבר את השיא האוסטרלי שהיה שייך מאז 1968 לפיטר נורמן.

## שיאים אישיים
* ריצת 60 מטר: 6.98 שניות (2024)
* ריצת 100 מטר: 10.17 שניות (2024)
* ריצת 200 מטר: 20.02 שניות (2025) **שיא אוסטרלי**, **שיא אוקיאני**
* ריצת 400 מטר: 47.47 שניות (2024)

## קישורים חיצוניים

## הערות שוליים

קטגוריה:אצנים אוסטרלים
ארמון האתנה בז'נבה

**ארמון האתנה בז'נבה** (בצרפתית:**Palais de l'Athénée**) הוא בניין ברחוב אתנה מס` 2 בז'נבה בשווייץ. הארמון הוא מקום משכנה של חברת האמנויות של ז'נבה ונבנה עבורה ב-1860–1864 ביוזמת איש העסקים ז'אן גבריאל אנאר ובהשגחת בת זוגו, אנה אנאר-לולן. בבניין הקים ב-1863 אנרי דונאן את הצלב האדום.

## היסטוריה
ב-1821 בנאום שנאם בישיבה של חברת האמנויות, הציע למדינה אחד מנכבדי העיר, היזם ז'אן-גבריאל אנאר (Eynard) להקים חמישה בניינים: בית כלא, בית מחסה לחולי נפש, ספרייה, מוזיאון ומקום לאספות.
אנאר הפקיד לצורך בניית "המקום לאספות" סכום של 3,000 פרנקים של אז.
הבניין נבנה ב-1860–1864 בסגנון נאו-רנסאנס על ידי האדריכלים גבריאל דיודאטיו שארל שק. הוא נבנה מיוזמת ז'אן גבריאל אנאר במימונו סמוך לבית מגוריו בז'נבה, על חלקה צרה ומוארכת במקום שבו היו ביצורים ישנים.
חברת האמנויות של ז'נבה שהוקמה ב-1776 על ידי אוראס-בנדיקט דה סוסיר עברה לבניין החדש ב-1864.
מטרות הארגון משתקפת בפרופילים המקשטים את אולם הדבורים ומציגים אמנים, פיזיקאים, רופאים, פילוסופים, תאולוגים, מדעני טבע, תעשיינים.
בחזית בניין מוצגות פרוטומות של דמויות חשובות בתולדות העיר ז'נבה, בהן הבישוף אדמאר פאברי.
הבניין נחנך לבית לחברת האמנויות בישיבה חגיגית ב-5 בינואר 1864.

## המבנה
הארמון שוכן במרכז העיר ז'נבה ודומה מבחינה מבנית לביתו השכן של ארנאר. יש לו חזית ראשית עם קומה אחת ושלוש כניסות חצי מעגליות שבצידן ששה עמודים קורינתיים מונומנטליים בין בסיס מסלע לבן לאנטבלטורה שבראשה כרכוב רב-עוצמה המעניק לכל הבניין רושם של אכסדרה המחוזקת במעקות מכתרות.
בצורת החלונות ובתשע הגומחות המקשטות את החזית הראשית ואת החזית המערבית נכרת השפעתו של מיכלאנג'לו. על הקיר מוצבות פרוטומות שנוצרו על ידי הפסלים שארל מן, לואי דורסייר ופרדריק דופו. ההול מקושט בחיקוי של שיש.
בקומת קרקע נמצאים טרקלינים ואולם הדבורים ששופץ לאחרונה ב-1985.
התקרה והמדליונים ב**אולם הדבורים** (Salle des Abeilles) נוצרו מחיקוי של גבס על ידי ז'אן ז'אק דריאז, פרנסואה פוג'י ופייטרו טאדאולי. באולם זה מתקיימים קונצרטים.

ב**טרקלין הגדול** שבו הוקם ב-1863 ארגון הצלב האדום, הוקמו גם הוועד הבין-לאומי למדעים היסטוריים והאיגוד הבין-לאומי לסיוע לילדים. הטרקלין הגדול מארח את אוסף חברת האמנויות.
על החלון העיוור המרכזי בחזית הדרום-מזרחית כתובת המציינת שבבניין הוקם ב-1863 הצלב האדום מיוזמתו של אנרי דונאן.
בגרם המדרגות נמצאת פרוטומה של ז'אן-גבריאל אנאר מאת הפסל פרדריק דופו, כמו כן התמונה "האלה אתונה והמוזות הפורסות את חסותן על חברת האמנויות" מאת הצייר אמיל שמבון.מ-1926.
בקומה א ישנם סלונים עם תאורה עילית ותערוכות מתחלפות.
במרתף נמצאת ספריית חברת האמנויות.
באגף הבנוי בסלע לבן הפונה לרחוב סן לז'ה מארח הארמון את אוסף הקרן באראר שהוקמה ב-1989 על ידי פייר בראיאר והמבוסס בעיקר על יצירתו של אביו מוריס בריאר, אחד האדריכלים שהשפיעו על חיי האדריכלות של ז'נבה במחצית הראשונה של המאה ה-20.
הבניין עבר שיפוצים ב-1983 ושוב ב-2006–2012.

## קישורים חיצוניים

*באתר geneve archi
*ארמן אתנה באתר flashleman
*אתר הארכיון של חברת האמנויות של ז'נבה
*Eric Choisy *Athénée, hier, aujourd'hui, demain* dans "L'Athénée" nr.10 juin 1979
*באתר התיירות myswitzerland

## הערות שוליים

קטגוריה:ז'נבה: מבנים
קטגוריה:מוסדות לימוד ומחקר
קטגוריה:מוזיאונים לאדריכלות
קטגוריה:אולמות קונצרטים
קטגוריה:ארגוני תרבות